Svar fra Morten Ougaard
Forfattere: Morten Ougaard
Tidsskrift: politica (2015-11-30)

## Svar fra Morten Ougaard

Politicas redaktion har velvilligt givet mig plads til en præciserende bemærkning om min brug af ordet beskrivelse. Niels Bohr bruger glosen som overbegreb  for  videnskabelige  udsagn  om  virkeligheden.  For  ham  er  atomfysikken i sin avancerede kvanteteoretiske udformning en naturbeskrivelse. Blot et eksempel  blandt  mange:  med  kvantemekanikken  'opnås  en  fuldstændighed i  beskrivelsen  i  lighed  med  den,  der  tilstræbes  i  den  klassiske  fysik'  (Bohr, 1964a: 17), jf. også titlen på en artikelsamling, som jeg ikke brugte i min artikel: Niels Bohr, Atomteori og naturbeskrivelse , København: J.H. Schultz Forlag, 1965 (første oplag 1958). På samme måde bruger Rasmussen stedvis ordet også om forskningsresultater  i  politologi  (fx  Rasmussen,  1987a:  85;  1987b:  185). Det er på den måde, jeg bruger ordet i artiklen her, og, ser jeg nu, det burde jeg have ofret en sætning på.

Morten Ougaard